钦定古今图书集成/明伦汇编/闺媛典/第298卷 > 皇清三十一 > 高其器妻刘氏
## 钦定古今图书集成/明伦汇编/闺媛典/第298卷 > 皇清三十一 > 高其器妻刘氏

按《沂州志》：“刘氏，庠生高其器妻。器病亡，氏年三十一，矢志自守，孝养舅姑。姑病，焚香祈祷，食素衣单，请以身代，孝诚感神，姑病竟愈。勤耕桑，延师教子，克继夫志。”

===王主敬妻杨氏===

按《沂州志》：“杨氏，王主敬妻。生一子，甫二龄。主敬编名行伍，没于军前。氏闻，哀泣流血，数死复苏。遂毁容封发，坚志守节。日夜纺绩，供子诵读，三十馀年如一日。子卒，列名庠序。”